રાજકોટ : કાશ્મીરના ઉરી સેકટરમાં પાકિસ્તાન પ્રેરિત આતંકવાદીઓએ હુમલો કરી ૧૮ ભારતીય જવાનો પર નિંદ્રાધીન અવસ્થામાં હુમલો કરી મોતને ઘાટ ઉતારી દીધા બાદ તેના ઘેરા પડઘા સમગ્ર દેશમાં પડયા છે,સાથોસાથ મુંબઈ નજીકના ઉરણ પાસે ગુરૃવારના પાંચ જેટલા શંકાસ્પદ લોકો આવ્યા હોવાની ઘટના પગલે ગુજરાતમાં પણ સુરક્ષાના ચાંપતા પગલા લેવામાં આવી રહ્યા છે અને જામનગર,પોરબંદર તથા વેરાવળ જિલ્લાના સાગરકાંઠા પર સલામતી વ્યવસ્થા ચુસ્ત બનાવવામાં આવી છે.